wickkiey/tamil-wikipedia-markdown huggingface dataset:
# நாகம்மை

**நாகம்மை** (Nagammai) (1885–1933) ஒரு இந்திய சமூக செயற்பாட்டாளர் மற்றும் பெண் உரிமைச் செயற்பாட்டாளரும் ஆவார். இவர் இந்தியாவில் இயங்கி வந்த புலனடக்க இயக்கம் மற்றும் வைக்கம் சத்யாக்கிரகம் ஆகியவற்றில் கலந்து கொண்டமைக்காக நன்கு அறியப்பட்டவர் ஆவார். இவர் சுய மரியாதை இயக்கத்தை தலைமை தாங்கிய ஈ. வெ. ரா. பெரியாரின் மனைவியாவார்.  

## தொடக்க கால வாழ்க்கை
நாகம்மை சென்னை மாகாணத்தில் இருந்த சேலம் மாவட்டத்தில் தாதம்பட்டி என்ற ஊரில் ரெங்கசாமி மற்றும் பொன்னுத்தாய் என்ற பெற்றோருக்கு 1885 ஆம் ஆண்டு மகளாகப் பிறந்தார். நாகம்மை முறையான கல்வி பயின்றதில்லை. 1898 ஆம் ஆண்டு தனது 13 ஆம் வயதில் தனது மைத்துனர் இராமசாமியை மணந்தார். இத்தம்பதியினருக்கு ஒரு குழந்தை பிறந்து ஐந்து மாத காலத்தில் இறந்து விட்டது.  

## செயற்பாடுகள்
1919 ஆம் ஆண்டில், இராமசாமி இந்திய தேசிய காங்கிரசில் சேர்ந்தார். நாகம்மை இவரது அரசியல் வாழ்க்கைக்கு மிகுந்த ஆதரவாக இருந்தார். மகாத்மா காந்தி கள்ளுக்கடை மறியல் போராட்டத்திற்கான அழைப்பு விடுத்த போது, ஈரோட்டில் பெண்களைக் கொண்டு கள்ளுக்கடை மறியல் போராட்டத்தை முன்னின்று நடத்தினார். இந்த இயக்கமானது நாட்டின் பிற பகுதிகளில் வன்முறை சம்பவங்கள் நிகழ்ந்த போது மற்ற காங்கிரஸ் தலைவர்கள் காந்தியை போராட்டங்களைக் கைவிட வேண்டினர். காந்தி இந்தப் போராட்டத்தின் முடிவு என் கைகளில் இல்லை ஈரோட்டில் உள்ள இரண்டு பெண்களிடம் உள்ளது என்றார். அந்த இரண்டு பெண்கள் நாகம்மை மற்றும் நாகம்மையின் மைத்துனி கண்ணம்மாள் ஆகியோர் ஆவர்.  

1925 ஆம் ஆண்டில் இராமசாமி சுயமரியாதை இயக்கத்தைத் தொடங்கிய போது இயக்கத்தில் பெண்கள் பங்குபெறுவதை ஊக்கப்படுத்தினார். இவர் பல விதவை மறுமணங்கள் மற்றும் சுயமரியாதைத் திருமணங்களை முன்னின்று நடத்தியுள்ளார்.
# சல்மா



**ரொக்கியா பேகம்** என்கிற **ராஜாத்தி சல்மா** (*Rajathi Salma*) என்பவர் 1968-ஆம் ஆண்டு தமிழ்நாட்டின் திருச்சி மாவட்டத்தில் உள்ள துவரங்குறிச்சி என்ற ஊரில் பிறந்த தமிழ் இஸ்லாமிய பின்னணி கொண்ட கவிஞர், எழுத்தாளர் மற்றும் அரசியல்வாதியாவார். சல்மா எழுதிய *இரண்டாம் சாமங்களின் கதை*, ஆங்கிலத்தில் மொழி பெயர்க்கப்பட்ட பிறகு, *ஏசியன் புக்கர் ப்ரைஸ்* எனப்படும் *மேன் ஏசியன் லிட்டெரரி விருது*க்காக தேர்வு செய்யப்பட்டிருந்ததன் காரணமாகத் தமிழ் இலக்கிய உலகில் பரவலாக அறியப்பட்டவர். தமிழ் படைப்பாளி ஒருவர் ‘ஏசியன் புக்கர் ப்ரைஸ்’க்கான லாங் லிஸ்ட்டில் தேர்வு செய்யப்பட்டது இதுவே முதல் முறையாகும்.  

## இளம்பருவம்
சல்மா 1968-ஆம் ஆண்டு திருச்சி மாவட்டம் துவரங்குறிச்சி என்கிற ஊரில் சம்சுதீன், சர்புன்னிசா ஆகியோரின் மகளாகப் பிறந்தார். இவரது 13-ஆம் வயதில் தனது தோழிகளுடன் திரையரங்குக்குச் சென்று திரைப்படம் பார்த்த காரணத்தால் இவரது குடும்பத்தார் இவரைப் பள்ளிக்குச் செல்ல அனுமதிக்கவில்லை. திராவிட இயக்க மரபு கொண்ட அப்துல் மாலிக் என்பவருக்குத் திருமணம் செய்து வைக்கப்பட்டார். அதன்பின் கவிதைகள், கட்டுரைகள், கதைகள் எழுதத் தொடங்கினார். இவருக்குச் சலீம் ஜாஃபர், முஹம்மது நதீம் என இரண்டு புதல்வர்கள் உள்ளனர்.  

## அரசியல் வாழ்வு
சல்மா திருச்சி மாவட்டம், பொன்னம்பட்டி பேரூராட்சி மன்றத் தலைவராக இருந்துள்ளார். 2006-இல் மருங்காபுரி தொகுதியில் தி.மு.க. சார்பில் போட்டியிட்டு வெற்றி வாய்ப்பை இழந்தார். பின்னர், தமிழ்நாடு சமூகநல வாரிய தலைவியாக நியமனம் செய்யப்பட்டார். தி.மு.க.வில் மகளிர் அணி பிரச்சாரக்குழு செயலாளராகப் பணியாற்றி வருகிறார்.  
## எழுதிய நூல்கள்
### கவிதைத்தொகுப்பு
- சல்மாவின் 17-ஆம் வயதில் காலச்சுவடு பதிப்பகம் மூலமாக *ஒரு மாலையும் இன்னொரு மாலையும்* என்கிற முதல் கவிதைத் தொகுப்பு வெளியானது. ஆங்கிலத்திலும் *An Evening and Another Evening* என்று மொழிபெயர்கப்பட்டுள்ளது.
- 2003-ஆம் ஆண்டு *பச்சை தேவதை* காலச்சுவடு பதிப்பகம் மூலம் வெளியிடப்பட்டது. *Green Angel* என்று ஆங்கிலத்திலும் மொழிபெயர்க்கப்பட்டுள்ளது.

### புதினங்கள்
- *இரண்டாம் ஜாமத்தின் கதைகள்* (2004) *The Hours Past Midnight* என்று ஆங்கிலத்தில் மொழிபெயர்க்கப்பட்டுள்ளது. மலையாளத்திலும் மொழிபெயர்க்கப்பட்டுள்ளது. மேலும் இந்தி, ஜெர்மன், கடாலன் ஆகிய மொழிகளிலும் மொழிப்பெயர்ப்பு வேலைகள் நடந்துவருகின்றன.
- *மனாமியங்கள்* (2016) - இதுவும் ஆங்கிலத்தில் *Dreams* என்ற பெயரில் மொழிபெயர்க்கப்பட்டுள்ளது.

## விருதுகள்
- மகாகவி கன்னையாலால் சேதியா அறக்கட்டளை சார்பில் பல்வேறு மொழிகளில் சிறந்து விளங்கும் கவிஞர்களுக்கு ஆண்டுதோறும் "மகாகவி கன்னையாலால் சேதியா விருது" வழங்கப்பட்டு வருகிறது. 2019-ஆம் ஆண்டிற்கான விருது கவிஞர் சல்மா அவர்களுக்கு வழங்கப்பட்டது.
- திராவிடர் கழகம் சார்பில் தந்தை பெரியார் விருது (2018) வழங்கப்பட்டது.
# லிஸ்டின் ஸ்டீபன்



**லிஸ்டின் ஸ்டீபன்** என்பவர் இந்தியத் திரைப்படத் தயாரிப்பாளர் ஆவார். இவர் தென்னிந்திய மொழிகளான தமிழ் மலையாளம் மொழிகளில் படங்களை தயாரித்துள்ளார்.  

2011 இல் டிராபிக் என்ற திரைப்படத்தை தயாரித்துள்ளார். இதுவே முதல் தயாரிப்பாகும். சாப்பா குரிஷ் என்பது இவரது தயாரிப்பில் வெளிவந்த இரண்டாவது திரைப்படம்.  

## திரைத்துறை
| ஆண்டு | திரைப்படம் | மொழி | குறிப்பு |
| --- | --- | --- | --- |
| 2011 | *டிராபிக்* | மலையாளம் | சிறந்த திரைப்படத்திற்கான பிலிம்பேர் விருது- மலையாளம் |
| *சாப்பா குரிஷ்* | மலையாளம் |  |  |
| 2012 | *உஸ்டட் ஹோட்டல்* | மலையாளம் | சிறந்த புகழ்பெற்ற திரைப்படத்திற்கான தேசிய விருது

சிறந்த திரைப்படத்திற்கான சிம்மாசனம் விருது

சிறந்த திரைப்படத்திற்கான ஏசியாநெட் விருது

சிறந்த திரைப்படத்திற்கான பிலிம்பேர் விருது- பரிந்துரை |
| 2013 | *சென்னையில் ஒரு நாள் (திரைப்படம்)* | தமிழ் | டிராபிக் திரைப்படம் மறுஆக்கம் |
| *புலிவால் (திரைப்படம்)* | தமிழ் | சாப்பா குரிஷ் மறுஆக்கம் |  |
| 2014 | *ஹவ் ஓல்டு ஆர் யூ* | மலையாளம் |  |
| 2015 | *சிராகோடின்ஜியா கெனவல்கல்* | மலையாளம் |  |
| *மாரி* | தமிழ் |  |  |
| *இது என்ன மாயம்* | தமிழ் |  |  |
| 2017 | *விமானம்* | மலையாளம் |  |
| அவல் ஓரல் | மலையாளம் | சூர்யா தொலைக்காட்சியில் தொடர் | } |

## ஆதாரங்கள்
# பெர்கமோன் அருங்காட்சியகம்



**பெர்கமோன் அருங்காட்சியகம்** (**Pergamon Museum**) ஜெர்மனி நாட்டின் பெர்லின் நகரத்தின் அருங்காட்சியகத் தீவில் அமைந்த பண்டைய கலை மற்றும் வரலாற்றுத் தொல்பொருட்களின் அருங்காட்சியகம் ஆகும். இவ்வருங்காட்சியகம் 1930-இல் துவக்கப்பட்டது.  

இவ்வருங்காட்சியகத்தில் பண்டைய அண்மை கிழக்கின் நகரங்களான பாபிலோன், உரூக், அசூர், பண்டைய எகிப்து, நினிவே நகரங்களில் அகழ்வாய்வு செய்த போது கிடைத்த தொல்பொருட்கள் காட்சிக்கு வைக்கப்பட்டுள்ளன.  

இவ்வருங்காட்சியகத்தில் தொல்லியல் சிறப்பு மிக்க நினைவுச்சின்னங்களில் புகழ்பெற்றவைகள் , கிமு 575 ஆண்டில் இரண்டாம் நெபுகாத்நேசர் நிறுவிய பாபிலோனின் இஷ்தர் கோயில் நுழைவாயில், பாபிலோனின் சிங்கம், சுடுமண் பலகைகளில் எழுதப்பட்ட சுமேரிய மொழியில் கிமு 2100-இல் எழுதப்பட்ட கில்கமெஷ் காப்பியம், அனதோலியாவின் கிபி இரண்டாம் நூற்றாண்டின் மெலிட்டஸ் வணிக வளாகத்தின் நுழைவாயில் மற்றும் உதுமானியப் பேரரசின் சத்தா அரண்மனை முகப்பு ஆகும்.  

## அருங்காட்சியகத்தின் தொல் நினைவுச்சின்னங்கள்

## அடிக்குறிப்புகள்
# 3-எப்டனால்


**3-எப்டனால்** (*3-Heptanol*) என்பது C<sub>7</sub>H<sub>16</sub>O. என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் ஆல்க்ககாலாகும். இதை ஐயுபிஏசி பெயரிடு முறையில் எப்டேன்-3-ஆல் என்று அழைக்கலாம். இதுவொரு படியா மூலக்கூறு ஆகும். எனவே (R)- மற்றும் (S)- மாற்றியன்கள் இச்சேர்மத்திற்கு உண்டு.
# தொரத்தி கெய்லி

**தொரத்தி மேரி கெய்லி** (1874-1955) பூசணவியல் வல்லுனர் (மைகோலோஜிஸ்ட்) ஆவார். 1927 ஆம் ஆண்டு டூலிப் முறிவு வைரசின் காரணமாக ஏற்படுகிறது என்பதை கண்டறிந்தவர்.  

## ஆரம்பகால வாழ்க்கை

இவர் இலங்கையில் பிறந்தார். தனது ஏழாவது வயதில் இலங்கையிலிருந்து இங்கிலாந்து சென்றார். இவரது தந்தை ரிச்சட் கெய்லி இலங்கையில் 14வது தலைமை நீதிபதியாக பதவி வகித்தார். மேரி கெய்லி ஸ்டம்போர்ட் உயர்நிலை பள்ளியில் கல்வி கற்றார். மேரி கெய்லி பல்கலைக்கழக கல்லூரிக்கு தோட்டக்கலை படிக்க செல்லும் முன் இலண்டன் பல்கலைக் கழகத்திற்குச் சென்றார்.  

ஸ்டம்போர்ட்  பள்ளியில் கற்ற பின் ஜெர்மனிக்கு சென்று இசை பயின்றார். பல்கலைக்கழக கல்லூரியில் தோட்டக்கலையில் டிப்ளோமா பெற்றார். பல்கலைக்கழக கல்லூரிக்கு செல்லும் முன்னர் சிறிது காலம்  விஞ்ஞானம் கற்றார். 1928 ஆம் ஆண்டு தன் கண்டுபிடிப்பை வெளியிட்டார். டூலிப் முறிவினால் எரிச்சல் அடைந்திருந்த உண்மையான நிறம் விரும்பும் ஆர்வலர்கள் இதனால் மகிழ்ச்சி அடைந்தனர். தொரத்தி பூஞ்சைகள்  அவற்றின் இனப்பெருக்கம் தொடர்பான ஆய்வுகளில் ஈடுபட்டார்.  

இவர் 1938 இல் ஓய்வு பெற்றார். 1939 இல் பிரித்தானிய மைக்கோலோஜிகல் சங்கத்தின் துணைத் தலைவராக தேர்ந்தெடுக்கப்பட்டார்.
# மரிச்ஜாப்பி படுகொலைகள்

**மரிச்ஜாப்பி படுகொலைகள்** (Marichjhapi Massacre) என்பது மேற்கு வங்கம் மாநில சுந்தரவனக் காட்டிலுள்ள மரிச்ஜாப்பி தீவில் வசித்து வந்த வங்கதேசத்து தலித் அகதிகள் மீது 1979 ஆண்டு வாக்கில் நடந்த படுகொலையாகும். ஜோதி பாசு முதல்வராக இருந்த போது நடந்த இந்த நிகழ்வில் காவல்துறையின் துப்பாக்கிச் சூட்டிலும், பசிபட்டிணியிலும் ஆயிரக்கணக்கில் மக்கள் இறந்து போனார்கள்.  

## பின்னணி
பாக்கிஸ்தானிலிருந்து கிழக்குப் பாக்கிஸ்தான் பிரிந்த பின்னர் இந்துக்கள் பலர் அகதிகளாக இந்தியா வந்தனர். உயர் மற்றும் நடுத்தர மக்கள் மேற்கு வங்காளத்தில் எளிதில் குடிபுகுந்தனர். ஆனால் பின்னர் அதிகமாக வந்த நாமசூத்திரர் என்றழைக்கப்படும் ஏழை தலித் மக்கள் வங்காளத்தில் குடிபுக முடியவில்லை. பின்னர் தண்டகாரண்யம் (ஒடிசா மற்றும் மத்தியப் பிரதேசம்) பகுதிகளுக்குக் கட்டாயப்படுத்தி அனுப்பி வைக்கப்பட்டனர்.  

## நிகழ்வு
1978 ஆம் ஆண்டு வாக்கில் அதிகமாக அகதிகள் மேற்கு வங்க மாநிலத்திற்குள் வருகிறார்கள். அப்போது இருந்த ஜோதி பாசு தலைமையிலான இடது முன்னணி அரசு அகதிகளைச் சுமையாகக் கருதி கொள்கை முடிவை எடுக்கிறது. மேலும் அங்கு வசிப்பவர்களுக்கு பிறர் உணவு மற்றும் நீர் கொடுப்பதையும் தடுத்தனர். 31 ஜனவரி அன்று அங்கே வசிப்பர்கள் நாட்டு ஆயுதங்களுடன் காவல்துறையை தாக்கிய போது காவ்ல்துறை துப்பாக்கிச் சூட்டை நிகழ்த்தியது. 15 நாட்கள் கழித்து கல்கத்தா உயர் நீதிமன்றம் தலையிட்டு உணவு, நீர், மருத்துவ வசதிகளை அனுமதித்து ஆணை வெளியிட்டது.  

பொருளாதாரப் போக்குவரத்தைத் தடைசெய்தபின்னும் பலனில்லாததால் கட்டாயமாக அகதிகளை வெளியேற்றினர். ஊடகங்கள் அன்றைக்கு உள்ளே நுழையத் தடையும் விதிக்கப்பட்டது. இறந்தவர்களைக் காவல்துறையினர் நீரில் இட்டதாகவும், தப்பிக்க முயலும் போது நீரில் மூழ்கி இறந்ததாகவும் கூறுகின்றனர். இன்னும் சிலர் ஹிங்கால்கஞ்ச் மற்றும் கன்னிங் பகுதியருகே குடிபுகுந்தனர்.  

இறப்பு எண்ணிக்கையை உறுதி செய்யவில்லை. அதிகாரப்பூர்வமாக இருவர் இறந்தனர் என்கிற போதும் இதர தரவுகளின் படி ஆயிரக்கணக்காக உள்ளது. இந்த மக்களின் வழி வந்து கேம்பிரிட்ஜ் பல்கலைக்கழகத்தில் மேற்கு வங்கம் பற்றிய ஆய்வு செய்த ராஸ் மாலிக் என்பவர் எழுதிய **மரிச்ஜாப்பி** நூலில் 17 ஆயிரம் பேர் இறந்ததாகக் குறிப்பிடுகிறார்.
# காட்டு பையன் சார் இந்த காளி



**காட்டு பையன் சார் இந்த காளி **(*Kattu Paya Sir Intha Kaali*) 2018இல் வெளிவந்த தமிழ் அதிரடித் திரைப்படம் ஆகும். முதலில் இப்படத்திற்கு *கெட்ட பையன் சார் இந்த காளி* என்று பெயரிடப்பட்டது. இப்படத்தை எழுதி இயக்கியவர் யுரேகா. இதில் அறிமுக நாயகனாக ஜெய்வந்த் மற்றும் ராஜஸ்த்தானைச் சேர்ந்த நடிகை இரா அகர்வால் என்பவர் நாயகியாக அறிமுகமானார். மற்றும் ஆடுகளம் நரேன், மூணார் ரமேஷ் ஆகியோர் துணைப் பாத்திரங்களில் நடித்திருந்தனர். இப்படம் 2018 ஆகஸ்ட் அன்று வெளிவந்தது. பொதுவாக ரசிகர்களின் வரவேற்பை பெறவில்லை.  

## கதைச்சுருக்கம்
வட இந்திய மக்கள் தமிழ்நாட்டிற்கு வேலை நிமித்தமாக புலம் பெயர்ந்து வருவதும், எவ்வாறு குறைந்த ஊதியத்திற்கு இங்கு வேலைக்கு அமர்த்தப் படுகிறார்கள் என்பதும், அவர்கள் அன்றாட வாழ்க்கைக்காக இங்குள்ள தமிழக மக்களிடம் கடன் பெறுவதும், அக்கடன்ச்சுமை எவ்வாறு அவர்களை கடல் சுறா போல விழுங்குகிறது என்பதைப் பற்றியும் படத்தின் கதை கூறுகிறது.  

## நடிப்பு

ஜெய்வந்த்  

இரா அகர்வால் - மதுரையாக  

ஆடுகளம் நரேன்  

மூணார் ரமேஷ்  

அபிஷேக்  

மாரிமுத்து  

## தயாரிப்பு
இந்தப்படத்தின் தயரிப்பாளர் யுரேகாவே இதனை இயக்கியுள்ளார். ஏப்ரல் 2017இல் தொடங்கப்பட்ட இந்தப் படம் முதலில் "கெட்ட பையன் சார் இந்த காளி" என்று பெயரிடப்பட்டது. நடிகர் ரஜினிகாந்த் நடித்து 1978இல் வெளிவந்த *முள்ளும் மலரும்* என்ற தமிழ்த்திரைப்படத்தில் அவர் பேசிய பிரபல வசனமாகும். ஆனால் பின்னர், 2017ன் தொடக்கத்தில் இன்னொரு படத் தயாரிப்பு நிறுவனம் நடிகர் ரஜினிகாந்த் அவர்கள் பேசிய இதே வசனத்தைக் கொண்டு "கெட்ட பையன் சார் இவன்" என்ற பெயரில் தன் படத்திற்கு பெயரிட்டது. இந்த பெயர் குழப்பத்தின் காரணமாகவே இப்படத்திற்கு "காட்டு பையன் சார் இந்த காளி" எனப் பெயர் மாற்றப்பட்டது.. ''
# சூர்யோதயம் (திரைப்படம்)



**சூர்யோதயம்** (suryoyathayam) 1999 ஆம் ஆண்டு அக்டோபர் மாதம் 7 ஆம் தேதியன்று வெளிவந்த தமிழ் அதிரடித் திரைப்படமாகும். எல். வி. ஆதவன் இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் விஜயசாந்தி, ரகுமான் ஆகியோரும் அவர்களுடன் இணைந்து விஜயகுமார், அனுஷா, நிழல்கள் ரவி, விஸ்வஜித், ஹரிராஜ், சார்லி மற்றும் குமரேசன் ஆகியோரும் நடித்திருந்தனர். கிரண் ஜின்ஜின் லாலா இத்திரைப்படத்தை தயாரித்திருந்தார். ஞானி இத்திரைப்படத்திற்கு இசையமைத்திருந்தார். மேலும் அக்டோபர் 7, 1999 ல் வெளியிடப்பட்டுள்ளது.  

## கதைச்சுருக்கம்
பாலா (ரகுமான்) நன்றாக பாடக்கூடியவன். அவனும் அவனின் நண்பர்களான அஜித் (ஹரிராஜ்), அஜித்தின் பெண்நண்பி அமிர்தா (அனுசா), நம்பி (சார்லி), வில்சன் (குமரேசன்) ஆகியோர் ஒரு குழுவாக இணைந்திருர்தனர். அவர்களிற்கு ஒரு நல்ல நிகழ்ச்சி கூட கிடைக்கவில்லை. இதனால் அவர்கள் பிரபலமாவது கடினமாக காணப்பட்டது. ஒரு முறை ஒரு மேடை நிகழ்ச்சியில் அவர்கள் திறமையை காட்டுவதற்கு அவர்களுக்கு ஒரு சந்தர்ப்பம் கிடைக்கிறது. அதில் அவர்களின் முழுக்திறமையையும் வெக்ஷிக்காட்டுகின்றனர். இதனைப்பார்த்த பிரபல கச்சேரி ஒருங்கிணைப்பாளர் ஜே. ஆர். (விஜயகுமார்) அவர்களுக்கு இலங்கையில் ஒரு கச்சேரி நடாத்த சந்தர்ப்பம் வழங்குகிறார்.  

அதேசமயம் இந்தியாவின் பல்வேறு நகரங்களில் கொடூர தீவிரவாதத் தாக்குதல்கள் நடத்தப்படுகின்றது. தீவிரவாதிகள் ரிமோட் கட்டுப்பாட்டில் இயங்கும் கார்களை பயன்படுத்தி குண்டு வெடிப்பை நிகழ்த்தினர். சிபிஐ அதிகாரி இந்திரா (விஜயசாந்தி) தீவிரவாதிகளை பிடிப்பதற்காக நியமிக்கப்பட்டார். இவர் இறுதியாக தாவுட் (விஸ்வஜித்) எனும் தீவிரவாத கும்பலின் தலைவனை கைது செய்யினும் அவன் ஒரு வழியாக இந்திராவிடம் இருந்து தப்பித்து தகிஸ்தான் எனும் நாட்டிற்கு தப்பி விடுகிறான். தகிஸ்தான் மிக மோசமான குற்றங்கள் நடக்கும் நாடாகும்.  

ஜே. ஆர். இற்கும் இன்னொரு முகம் இருந்தது. அவர் சர்வதேச ஆயுத விற்பனை செய்பவர். மேலும் அவர் தீவிரவாதிகளுக்கு ஆயுதங்களையும் விற்றிருந்தார். ஜே. ஆர். , கண்ணன் மற்றும் அவர்களின் நண்பர்களும் ஒரு கச்சேரிக்காக தகிஸ்தானிற்கு வந்தனர். அங்கு ஜே. ஆர். மற்றும் தகிஸ்தானின் இரகசிய செயற்பாட்டாளர் இருவரும் சேர்ந்து தாவுட் மீது சந்தேகப்பட்டு அவனை கொன்றுவிடுகின்றனர். பின்னர் ஜே. ஆர். விஞ்ஞானி கலாதரன் (நிழல்கள் ரவி) வெடிகுண்டு தாக்குதலை தடுக்க வழிமுறை கண்டுபிடித்த படியால் அவரையும் கொன்று விடுகின்றான். பிறகு பாலாவிற்கு இவ்விடயங்கள் தெரிய அவன் அதனை அவனின் நண்பர்களிற்கு தெரியப்படுத்தும் போது ஜே. ஆர். இதனை அவதானித்து விட ஜே ஆர் இன் அடியாட்களால் பாலாவும் கொல்லப்பட்டு விடுகிறான். நம்பி, அஜித், வில்சன் ஆகியோர் தனது நண்பனிற்கு நீதியை பெற்றுகொடுப்பதோடு ஜே. ஆரின் சட்டத்திற்கு புறம்பான நடவடிக்கைகள் பற்றி இந்திராவிற்கு தெரிவித்து விடுகின்றனர். அதன் பின்னர் என்ன நடக்கிறது என்பதுதான் மீதிக்கதை.  

## நடிகர்கள்

- விஜயசாந்தி - இந்திரா
- ரகுமான் - பாலா
- விஜயகுமார் - ஜே. ஆர்.
- அனுசா - அமிர்தா
- நிழல்கள் ரவி- கலாதரன்
- விஸ்வஜித் - தாவுட்
- ஹரிராஜ் - அஜித்
- சார்லி - நம்பி
- குமரேசன் - வில்சன்
- பிரதாபசந்திரன் - முதல்வர்
- குமரிமுத்து
- டெல்லி கண்ணன்
- பாண்டுரங்கம்
- பெகேடி சிவராம்
- பக்ரியர் - மலிக்
- உல்மஸ்
- ஹபிபா
- சபிதா பெரேரா
- வீரசிங்க ரணதுங்க
- சனுஜா விபிலி
- ஜகுவர் தங்கம் - விக்ரம்
- பி. எச். அப்துல் ஹமிட் - அவராகவே

## இசை
ஞானி இத்திரைப்படத்திற்கு இசையமைத்துள்ளார். 1999 ல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கோவி கண்ணன் எழுதியுள்ளார்.
# சீடன் (2011 திரைப்படம்)



**சீடன்** (*Seedan*) திரைப்படம் 2011-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை சுப்பிரமணியம் சிவா எழுத, அமித் மோகன் தயாரித்தார். இத்திரைப்படத்தில் உன்னி முகுந்தன், அனன்யா, சுஹாசினி, விவேக், ஷீலா மற்றும் பலர் நடித்துள்ளனர். 2002-ல் வெளிவந்த 'நந்தனம்' என்ற மலையாள படத்திலிருந்து மறு ஆக்கம் செய்யப்பட்ட படமாகும். தனுஷ் இப்படத்தில் கௌரவ வேடத்தில் நடுத்துள்ளார் என்பது குறிப்பிடத்தக்கது.  

## நடிகர்கள்

- தனுஷ் - சரவணன், கடவுள் முருகன்
- உன்னி முகுந்தன் - மனோ தினேஷ்
- அனன்யா - மஹாலக்ஷ்மி
- சுஹாசினி - தங்கம்
- விவேக் - கும்பிடிசாமி
- ஷீலா - அமிர்தவல்லி
- இளவரசு - மாதவ கவுண்டர்
- மீரா கிருஷ்ணன் - ஜானகி
- செல் முருகன் - கும்பிடிசாமி உதவியாள்.

## கதைச்சுருக்கம்
அமிர்தவல்லி (ஷீலா) என்ற வயதான பெண்மணிக்கு பணியாளாக வேலை செய்கிறாள் மகாலட்சுமி (அனன்யா). அந்த வீட்டில் இருக்கும் அனைவரும் அவைளை ஒரு வேலையாளாக கருதாமல், குடும்பத்தில் ஒருத்தராகவே கருதுகிறார்கள். இருந்தாலும், அவளே அனைத்து வேலைகளையும் செய்வதாகவே அமைகிறது. அவள் ஒரு முருக பக்தை. பழனியில் வசித்தாலும், அவளால் கோவிலுக்கு போக முடியவில்லை. அறிமுகம் இல்லாத ஒரு நபருடன் தனக்கு திருமணம் நடப்பதாக கனவு காணுகிறாள் மஹா. மறுநாள், கனவில் வந்த அதே நபர் அந்த வீட்டிற்கு வருகிறார். மஹா கனவில் கண்ட ஆண் மகன் அமிர்தவல்லியின் பேரன் மனோ (உன்னி முகுந்தன்) தான். துவக்கத்தில் சில தயக்கம் இருந்தாலும், இருவரும் ஒருவரையொருவர் காதல் செய்கிறார்கள்.  

மனோ தன் அன்னை தங்கதிற்கு (சுஹாசினி) அவர் பார்க்கும் பெண்ணையே திருமணம் செய்வதாக வாக்கு அளித்திருந்தான். ஆனாலும் மனோ மஹா காதலை பற்றி தன் அம்மாவிடம் சொல்ல தைரியம் வரவில்லை. இந்நிலையில், தங்கம் தன் மகன் மனோவிற்கு வேறு பெண் பார்க்கிறார். பின்னர் மனோ மஹா காதல் விவகாரம் தெரியவர, தங்கத்தால் அதை ஏற்றுக்கொள்ள முடியாமல், இருவரையும் ஒருவரையொருவர் மறந்துவிட சொல்கிறார். இந்த சம்பவங்களால், தங்கம், அமிர்தவல்லி, மனோ தவிர வீட்டில் உள்ள மற்ற அனைவரும் மஹாவை கீழ் தரமாக நடத்துகிறார்கள். அதனால் கோவம் கொண்ட மஹா, இனியும் தன் கடவுள் முருகன் மோகத்தில் முழிப்பதில்லை என்றுமுடிவு செய்தாள்.  

மாதவ கவுண்டர் (இளவரசு) சரவணனை (தனுஷ்) வீடு சமையல்காரராக வேலைக்கு வைக்கிறார். சரவணனின் சமையல் அனைவருக்கும் பிடித்திருந்தாலும், மஹாவிற்கு மட்டும் சுத்தமாக பிடிக்கவில்லை. அதே வீட்டில், கும்பிடிசாமியுடன் (விவேக்) சரவணன் தங்குகிறான்.கும்பிடிசாமி ஒரு போலி சாமியார் என்று கண்டறிந்த சரவணன், கும்பிடிசாமியை மிரட்டுகிறான். கும்பிடிசாமியின் உதவியுடன், மனோவிற்கும் மஹாவிற்கும் பொருத்தம் இல்லை என்று சொல்லவைக்கிறான் சரவணன். பின்னர் பல வேலைகள் செய்து, மஹாவையும் மனோவையும் சேர்த்து வைக்கிறான் சரவணன். தங்கமும், அமிர்தவல்லியும் திருமணத்த்திற்கு ஒப்புக்கொள்ள, திருமணநாளன்று சரவணனுக்கு நன்றி சொல்ல தேடுகிறார்கள். சரவணன் யார்? சரவணனுக்கு நன்றி சொன்னார்களா? மஹா மீண்டும் கடவுள் முருகன் முகத்தில் விழித்தாளா? போன்ற கேள்விகளுக்கு விடைகாணுதலே மீதி கதையாகும்.  

## இசை
இந்த திரைப்படத்தின் இசையமைப்பாளர் தீனா ஆவார்.  
| 1 | எனது | வி.வி.பிரசன்னா, ஜானகி ஐயர் |  |
| --- | --- | --- | --- |
| 2 | முன்பனி | சிரேயா கோசல் |  |
| 3 | ஒரு நாள் மட்டும் | சித்ரா |  |
| 4 | சரவண சமையல் | தனுஷ், ஹரிஹரன் |  |
| 5 | வல்லியம்மா | ஷங்கர் மஹாதேவன், சின்னப்பொண்ணு |  |
| 6 | யாதுமாகியே | ஷங்கர் மஹாதேவன், கவிதா கிருஷ்ணமூர்த்தி | } |

## விமர்சனம்
நவ்சன்னிங்.காம் ரோஹித் ராமச்சந்திரன் இப்படத்திற்கு 1/5 என்ற மதிப்பெண்ணை வழங்கினார்.
# மியோசிமின்


**id="5" |மியோசிமின்**

| Names |  |
| --- | --- |
| ஐயுபிஏசி பெயர்
<div id="19">3-(3,4-இருஐதரோ-2*H*-பிர்ரோல்-5-ஐல்)பிரிடின்</div> |  |
| இதர பெயர்கள்
<div id="24">3-(1-பிரோலின்-2-ஐல்)பிரிடின்</div> |  |
| <div id="31">CAS Number</div> | <div id="35">
* <span title="www.commonchemistry.org">532-12-7</span><sup>&nbsp;<span>Y</span></sup>
</div> |
| <div id="41">3D model (JSmol)</div> | <div id="45">
* <span title="chemapps.stolaf.edu (3D interactive model)">Interactive image</span>
</div> |
| ChemSpider | <div id="54">
* <span title="www.chemspider.com">391011</span>
</div> |
| <span title="echa.europa.eu">ECHA InfoCard</span> | 100.165.015 |
| <div id="66">PubChem <abbr title="<nowiki&gt;Compound ID</nowiki&gt;">CID</abbr></div> | <div id="70">
* <span title="pubchem.ncbi.nlm.nih.gov">442649</span>
</div> |
| <div id="76">
<div id="77">InChI</div>

* <div id="82"><div id="83">InChI=1S/C9H10N2/c1-3-8(7-10-5-1)9-4-2-6-11-9/h1,3,5,7H,2,4,6H2</div></div>
</div> |  |
| <div id="87">
<div id="88">SMILES</div>

* <div id="93">n1cccc(c1)/C2=N/CCC2</div>
</div> |  |
| <div id="100">மூலக்கூற்று வாய்ப்பாடு</div> | <span title="Carbon">C</span><sub>9</sub><span title="Hydrogen">H</span><sub>10</sub><span title="Nitrogen">N</span><sub>2</sub> |
| வாய்ப்பாட்டு எடை | 146.19&nbsp;கி·மோல்<sup>−1</sup> &#x20; |
| <div id="113"><div id="114">Except where otherwise noted, data are given for materials in their standard state (at 25&nbsp;°C [77&nbsp;°F], 100&nbsp;kPa).</div></div> |  |
| - |  |
| } |  |

**மியோசிமின்** (Myosmine) ஒரு ஆல்கலாய்டு ஆகும். இச்சேர்மம் புகையிலை மற்றும் இதர தாவரங்களில் காணப்படுகிறது. வேதியியல்ரீதியாக, இது நிக்கோடினோடு மிகவும் ஒத்த தன்மையைக் கொண்டுள்ளது.
# அஞ்சாலை



**அஞ்சாலை** அல்லது **கடல் பாம்பு** என்பது விலாங்கு இனத்தைச் சேர்ந்த ஒரு மீன் வகை ஆகும். இவை பெரும்பாலும் கடல்நீரிலேயே காணப்படுகின்றன. எனினும் ஒருசில மீன் வகைகள் நன்னீரிலும் காணப்படுகின்றன. இந்திய பெருங்கடலில் 57 வகையும், மன்னார் வளைகுடாவில் ஆறு வகை அஞ்சாலையும் காணப்படுகின்றன.  

## வகைகள்
கருப்பு அஞ்சாலை, புளியன் அஞ்சாலை, புள்ளி அஞ்சாலை, பூ அஞ்சாலை, வரி அஞ்சாலை, தவிட்டு அஞ்சாலை என்பன அவை. இதில், புள்ளி அஞ்சாலைக்கு சிறுத்தை அஞ்சாலை என்றொரு பெயர் உண்டு.  
## குணங்கள்
அஞ்சாலை மீன்கள் பவளப்பாறையின் இடுக்குகள், பொந்துகளில் மறைந்திருந்து வாழும். கடல் குச்சிகளை உண்டு வாழும் இவற்றின் குணம் விசித்திரமானதாகும். மீன் இனத்தைச் சேர்ந்தவை என்றாலும், மீன்களுக்குரிய செல்கள் இவற்றுக்கு இல்லை.  

பாம்பின் தோற்றம் கொண்ட இவை 150 செ. மீ. நீளத்துடனும், கண் சிறியதாக இருக்கும் என்பதால் பார்வையும் குறைவாகவே இருக்கும். இரவில் மட்டுமே வெளியே வரும் இவை, வேட்டையாடி உண்ணும் வழக்கம் கொண்டவை.  

மனிதனின் விரல்களைப் பார்த்தால் சதையை மட்டும் உறிஞ்சி உண்டுவிடும். இதனால் கடலுக்கடியில் வருபவர்கள் இவற்றை கண்டவுடன் தலைமறைவாகிவிடுவர். இவற்றை உணவாக யாரும் உட்கொள்வதில்லை. அலங்கார மீனுக்காக மட்டும் சிலரால் பிடிக்கப்படுகிறது.
# தெலுங்கு எழுத்தாளர்களின் பட்டியல்

தெலுங்கு மொழி எழுத்தாளர்களின் பட்டியல்  

- அக்கினேனி குடும்பராவ்
- அஞ்சநேயுலு குந்துர்தி
- அன்னமாச்சாரியார்
- ஆதிபட்ல நாராயண தாஸு
- உமர் ஆலீஷா
- எண்டமூரி வீரேந்திரநாத்
- எல். ஆர். ஸ்வாமி
- கந்துகூரி வீரேசலிங்கம்
- கரிகபாடி நரசிங்காராவு
- கவிகொண்டல வெங்கடராவ்
- கனுபர்தி வரலக்ஷ்மாம்ம
- கா. ஸ்ரீ. ஸ்ரீ
- கிடுகு வெங்கட ராமமூர்த்தி
- குடிபதி வெங்கடாசலம்
- குரஜாட அப்பாராவு
- கெ வரலக்ஷ்மி
- கே. எஸ். கோதண்டராமய்யா
- கேசவரெட்டி
- கேது விஸ்வநாத ரெட்டி
- கொடவடிகண்டி குடும்பராவு
- சமுத்ரால ராகவாசார்ய
- சமுத்ரால ராமநுஜாசார்ய
- சார்லஸ் பிலிப் ப்ரௌன்
- சி. நாராயணரெட்டி
- சோமயஜுலு சகண்டி
- தனிகில்லா பரணி
- தாசரதி கிருஷ்ணமாசார்ய
- திக்கனா
- திரிபுரனேனி இராமசாமி
- திரிபுரனேனி இராமசாமி
- திரிபுரனேனி கோபிசந்த்
- திரிபுரனேனி மஹாரதி
- துக்கிரால கோபாலகிருஷ்ணய்யா
- தெந்நேடி ஹேமலதா
- த்விவேதுல விசாலாக்‌ஷி
- நந்நய்யா
- நரிசெட்டி இந்நய்ய
- நாயநி கிருஷ்ணகுமாரி
- பண்டாரு அச்சமாம்ப
- பரவஸ்து சின்னய்யா சூரி
- பராகோ
- பாபினேனி நாராயணதாஸு
- பார்கவி ராவ்
- பாலகங்காதர திலக் தேவாரகொண்ட
- பேருகு ராமகிருஷ்ண
- பொத்தன பொம்மெரா
- போபூரி லலிதாகுமாரி
- முத்துப்பழனி
- மோலா
- ரங்கநாயகம்மா
- ராமிரெட்டி துவ்வுரு
- ராஜாராம் மதுராந்தகம்
- வாசிரெட்டி சீதாதேவி
- விஸ்வநாத சத்யநாராயண
- வெங்கடேஷ்வர ராவ்
- வேமனா
- ஜக்கனா
- ஜோஸ்வா குர்ராம்
# கிளிசரைல் டையசிட்டேட்டு



**கிளிசரைல் டையசிட்டேட்டு** (*Glyceryl diacetate*) என்பது C<sub>7</sub>H<sub>12</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். உணவுக் கூட்டுப்பொருளான இச்சேர்மத்திற்கு ஐரோப்பிய ஒன்றிய எண்ணாக ஐ1517 என்று அளிக்கப்பட்டுள்ளது. பொதுவாக இந்த டைகிளிசரைடை டையசிட்டின் என்ற பெயரால் குறிப்பிடுவார்கள். கிளிசரால், அசிட்டிக் அமிலம் மற்றும் அசிட்டிக் நீரிலி போன்ற அசிட்டைலேற்றும் முகவர்கள் ஆகியனவற்றின் டை எசுத்தராக இது வகைப்படுத்தப்படுகிறது . பாகுத்தன்மையுடன் நிறமற்றும் மணமற்றும் அதிக கொதிநிலை கொண்ட சேர்மமாக கிளிசரைல் டையசிட்டேட்டு கருதப்படுகிறது. 1,2-கிளிசரைல் டையசிட்டேட்டு, 1,3-கிளிசரைல் டையசிட்டேட்டு ஆகிய இரண்டு மாற்றியன்களின் கலவை கிளிசரைல் டையசிட்டேட்டு எனப்படுகிறது .
# சுப்மன் கில்



**சுப்மன் கில் (**Shubman Gill பிறப்பு:செப்டம்பர் 8, 1999) இந்தியத் துடுப்பாட்ட அணி வீரர் ஆவார். வலதுகை மட்டையாளரான இவர் பஞ்சாப் அணி சார்பாக முதல் தரத் துடுப்பாட்டப் போட்டிகளில் விளையாடி வருகிறார். 2017- 2018 ஆம் ஆண்டில் நடைபெற்ற ரஞ்சிக் கோப்பைத் தொடரில் வங்காள அணிக்கு எதிராக அறிமுகமானார். அறிமுகப் போட்டியில் அரைநூறு ஓட்டங்களும் இரண்டாவது போட்டியில் 29 ஓட்டங்களையும் எடுத்தார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார்.  

## ஆரம்பகால வாழ்க்கை
கில் செப்டம்பர் 8, 1999 இல் பசில்கா, பஞ்சாபில் பிறந்தார். இவரின் தந்தை லக்விந்தர் சிங் துடுப்பாட்ட வீரராக வேண்டும் என விரும்பினார். ஆனால் அது நிறைவேறாமல் போகவே தனது மகனை துடுப்பாட்ட வீரராக்க நினைத்தார். பின் பஞ்சாப் துடுப்பாட்ட வாரிய அரங்கிற்கு அருகில் வாடைக்கு குடிபெயர்ந்தனர்.  

மூன்று வயது முதல் துடுப்பாட்டம் விளையாடியதாகவும், அந்தக் காலகட்டத்தில் பொம்மைகள் வேண்டாமென்று மட்டை மற்றும் பந்துகள் கேட்டதாகவும் அதனுடனே தூங்கியதாகவும் இவரது தந்தை லக்வந்தர் சிங் கூறினார்.  

## சர்வதேசப் போட்டிகள்
பெப்ரவரி, 2017இல் நடைபெற்ற 19 வயதிற்கு உட்பட்டோருக்கான போட்டியில் இங்கிலாந்து அணிக்கு எதிராக அறிமுகமானார். 2019இல் நியூசிலாந்துக்கு எதிரான தொடரில் இவர் சர்வதேச ஒருநாள் பன்னாட்டுத் துடுப்பாட்டப் போட்டியில் அறிமுகமானார். ஆகத்து 2019 இல் முதல் தரத் துடுப்பாட்டப் போட்டிகளில் மிக இளம் வயதில் இரு நூறு ஓட்டங்கள் அடித்தவர் எனும் சாதனை படைத்தார். பிரையன் லாரா அகாதமியில் மேற்கிந்தியத் தீவுகள் அணிக்கு எதிரான போட்டியில் 204 ஓட்டங்கள் எடுத்தார். அப்போது இவருக்கு வயது 19 ஆண்டுகள் 334 நாட்கள் ஆகும். தென்னாப்பிரிக்கட் துடுப்பாட்ட அ னிக்கு எதிரான தேர்வுத் துடுப்பாட்டத் தொடரில் இந்திய அணியில் இடம்பெற்றார். ஆனால், விளையாட வாய்ப்பு கிடைக்கவில்லை. நியூசிலாந்து அணிக்கு எதிரான தொடரில் இந்திய அ அணியின் தலைவரானார்.
# பென்சுகுயினமைடு



**பென்சுகுயினமைடு** (*Benzquinamide*) என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறுவைச் சிகிச்சைக்குப் பின்னரான வாந்தியடக்கியாக இம்மருந்து பயன்படுத்தப்பட்டது. தற்போது பயன்படுத்தப்படாமல் கைவிடப்பட்டுள்ளது. 1960 களில் நியூயார்க்கைச் சேர்ந்த பைசர் நிறுவனம் முதன்முதலில் இதை தயாரித்தது  
.
# ஆதிக்கம் (திரைப்படம்)



**ஆதிக்கம்** (aathikkam) 2005 இல் வெளிவந்த தமிழ் திகில் திரைப்படமாகும். வீ. சி குகநாதன் இத்திரைப்படத்தை இயக்கியிருந்தார். ரஞ்சித், விக்னேஷ், மோனல் ஆகியோர் முன்னணிக் கதாபாத்திரங்களில் நடித்திருக்க அவர்களுடன் இணைந்து சத்திய பிரகாஷ், சந்திர லக்ஸ்மன், புதுமுக நடிகர் அருணா கிரிதர், இந்து ஆகியோரும் நடித்திருந்தனர். இத்திரைப்படத்தை குறைந்த முதலீட்டில் நல்லை ஆனந்தன் தயாரித்திருந்தார். சந்திரபோஸ் இத்திரைப்படத்திற்கு இசையமைத்திருந்தார். 2005 ல் இது வெளியிடப்பட்டுள்ளது.  

## கதைச்சுருக்கம்

நாகா (ரஞ்சித்) ஒரு போக்கிரி. அவன் இரகசியமாக சப்- இன்ஸ்பெக்டர் பாண்டியனிற்கு (சத்திய பிரகாஷ்) வேலை செய்து கொண்டிருந்தான். அவன் காவல் அதிகாரிகளின் தீர்க்க முடியாத பிரச்சனைகளிற்கு தீர்வினை வழங்கினான். ஒரு நாள் ஊடகவியலாளர் லக்ஷ்மி பாண்டியனிற்கும் போக்கிரிக்கும் இடையிலான செயற்பாடு குறித்து ஊடகங்கள் மூலம் தெரியப்படுத்துகிறார். இது அனைத்து இடங்களிலும் வேகமாக பரவி முற்பக்க அட்டையிலும் இடம்பெறுகிறது. இதனால் பாண்டியனிற்கு கிடைக்க வேண்டிய பதவி உயர்வு கிடைக்காமல் போகின்றது. இதனால் நாகா, லக்ஷ்மியை கடத்துவதோடு பாண்டியன் லக்ஷ்மியை கற்பழித்து விடுகிறான். பாண்டியன் லக்ஷ்மியை கொல்லும்படி நாகாவிடம் சொல்லிவிட நாகாவோ அவளை விட்டுவிடுகின்றான்.  

பல நாட்களுக்கு பிறகு லக்ஷ்மி மனநலம் குன்றியவளாக மாறுகிறாள். மேலும் பாண்டியன் கற்பழித்ததன் மூலம் தேவி (பேபி அக்ஷயா) எனும் குழந்தையும் பெற்றெடுக்கிறாள். குரு (விக்கினேஷ்) ஒரு வர்த்தக நடிகர். குருவிற்கு சினிமாவில் நடிகராகும் ஆசை இருந்தது. ஒரு நாள் குரு அவனது நண்பி ஜூலி (அருணா கிரிதர்) அவரது இல்லத்தில் இறந்து கிடப்பதை அவதானிக்கிறான். ஆனால் காவல் அதிகாரிகளோ குருவே ஜூலியை கொன்றான் என எண்ணி அவனை கைது செய்கின்றனர். ஜான்சி (மோனல்) சிறு வயதில் இருந்தே குருவை காதலித்து வந்தாள். எனவே அவனை விடுவிப்பதற்கு முயற்சிகளை மேற்கொண்டாள். தேவி தனது தந்தையை பற்றி தெரிந்து கொள்ள தனது தாய் மற்றும் தாத்தாவை விட்டு விலகுகிறாள்.  

நாகா அவனுடைய பெயரை துரை என்று மாற்றியிருந்தான். அவன் அவனுடைய செயல்கள் தவறானவை என்றும் உணர்ந்திருந்தான். நாகா, தேவியோடு சேர்கின்றான். அத்தோடு ஜான்சி நாகாவின் வீட்டில் குற்றவாளிகள் இருப்பதை கண்டு பிடிக்கிறாள். அதன் பிறகு பாண்டியன் உதவி ஆணையாளராக மாறியிருப்பது நாகாவிற்கு தெரிய வருகிறது. அதன்பின்னர் என்ன நடக்கிறது என்பதுதான் மீதிக்கதை.  

## நடிகர்கள்
- ரஞ்சித் - நாகா/ துரை
- விக்னேஷ் - குரு
- மோனல் - ஜான்சி
- சத்திய பிரகாஷ் - பாண்டியன்
- சந்திர லக்ஸ்மன் - பிரியா
- அருணா கிரிதர் - ஜூலி
- இந்து - லக்ஷ்மி
- கே. ராஜன் - ஜான்சியின் தந்தை
- அருள்மணி - பிரியாவின் தந்தை
- கே. நடராஜ் - லட்சுமியின் தந்தை
- பேசன்ற் ரவி - சிம்ஹா நாயுடு
- காதல் சுகுமார் - கோவிந்தன்
- போண்டா மணி - மணி
- கொட்டச்சி
- சிசர் மனோகர்
- ஜெமினி ஸ்ரீதர்
- பேபி அக்சயா - தேவி
- உசா பிரியா - பார்வதி
- சுவாமிநாதன்

## இசை
சந்திர போஸ் இத்திரைப்படத்திற்கு இசையமைத்திருந்தார். 2005 ல் இசை வெளியிடப்பட்டுள்ளது. வைரமுத்து மற்றும் முகமது மேதா இத்திரைப்படத்திற்கான பாடல்வரிகளை எழுதியுள்ளார்.
# மணி மேல்நிலைப் பள்ளி



**மணி மேல்நிலைப் பள்ளி** என்பது தமிழ்நாட்டின் கோயம்புத்தூர், பாப்பநாயக்கன்பாளையத்தில் செயற்பட்டுவரும் ஒரு மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. இப்பள்ளியானது 1954ஆம் ஆண்டு குப்புசாமி நாயுடு அறக்கட்டளையால் உயர்நிலைப் பள்ளியாக துவக்கப்பட்டது. இப்பள்ளியில் 2018 -2019 ஆண்டு காலகட்டத்தில் 969 மாணவர்கள் பயிலுகின்றனர். இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் கலை இலக்கிய போட்டிகள் நடத்தப்பட்டு பரிசுகள் வழங்கப்படுகின்றன. இப்பள்ளியில் நாட்டு நலப்பணி திட்டம், சாரணர் இயக்கம், சாரணியர் இயக்கம், செஞ்சிலுவைச் சங்கம் போன்றவை செயல்பட்டு வருகின்றன.  

## இதனையும் காண்க
- கோயம்புத்தூர் மாவட்டத்திலுள்ள கல்வி நிலையங்கள்
# ஊராட்சி ஒன்றிய நடுநிலைப் பள்ளி, ஓடைக்காடு



**ஊராட்சி ஒன்றிய நடுநிலைப்பள்ளி, ஓடைக்காடு** என்பது தமிழ்நாட்டின் உதகமண்டலம், ஓடைக்காட்டில் செயற்பட்டுவரும் ஒரு நடுநிலைப்பள்ளி ஆகும். இங்கு எட்டாம் வகுப்புவரை வகுப்புகள் உள்ளன. இப்பள்ளியானது 1962ஆம் ஆண்டு பழங்குடி மாணவர்கள் பயன்பெற வேண்டுமென துவக்கப்பட்ட பள்ளியாகும். இப்பள்ளியில் 2018 -2019 ஆண்டு காலகட்டத்தில் 400 மாணவர்கள் பயிலுகின்றனர். இந்தப்பள்ளியில் மாணவர்களின் திறனை வளர்க்கும் விதமாக ஆண்டுதோறும் வனத்துறை மூலம் களப்பயணம் மேற்கொள்ளப்பட்டு, இயற்கைப் பாதுகாப்பு குறித்து விழிப்புணர்வு ஏற்படுத்தப்படுகிறது. இப்பள்ளியில் தமிழ், ஆங்கிலவழியில் கல்வி கற்பிக்கப்படுகிறது.
# உள்ளம் கேட்குமே


**உள்ளம் கேட்குமே** (*Ullam Ketkumae*) திரைப்படம் 2005-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை ஜீவா எழுதி, இயக்கினார். இத்திரைப்படத்தில் ஷாம், ஆர்யா, லைலா, அசின், பூஜா மற்றும் பலர் நடித்துள்ளனர். பல தாமதங்களுக்குப் பிறகு, 2005-ஆம் ஆண்டு வெளியான இப்படம், ஒரு வெற்றிப் படமாக அமைந்தது. 2006 மார்ச்சு 30 ஆம் தேதி, தெலுங்கு மொழியில் மொழிமாற்றம் செய்யப்பட்டு *ப்ரேமின்சி சூடு* என்ற பெயரில் வெளியானது.  

## நடிகர்கள்
- ஷாம் - ஷாம்
- ஆர்யா - இமான்
- லைலா - பூஜா
- அசின் - ப்ரியா
- பூஜா - ஐரீன்
- முரளி - பூஜாவின் தந்தை
- ராஜிவ் - ஐரீனின் தந்தை
- லலிதா - இமானின் தாய்
- ராஜு சுந்தரம் - ராஜு
- ஸ்ரீநாத் - பத்சு

## கதைச்சுருக்கம்
இந்த படம் 5 நண்பர்களை சுற்றி எடுக்கப்பட்டதாகும் - ஷாம் (ஷாம்), இமான் (ஆர்யா), பூஜா (லைலா), ப்ரியா (அசின்), ஐரீன்(பூஜா). பல ஆண்டுகளுக்கு முன்பு பிரிந்த நண்பர்கள், இமான் திருமணத்திற்காக ஒன்று கூடுகிறார்கள்.  

இமானின் திருமணத்திற்கு அமெரிக்காவிலிருந்து பூஜா புறப்படும் காட்சியிலிந்து படம் துவங்குகிறது. அதே நேரம், இமானின் திருமணத்திற்கு அனைத்து நண்பர்களும் வந்து உதவி செய்து, சக நண்பர்களை பார்க்க ஆர்வ இருந்தனர். இமானும் ஐரீனும் பல நாட்களுக்கு பிறகு சந்திக்கிறார்கள். கல்லூரி நாட்களில், இமானும் ஐரீனும் காதலித்திருந்தாலும் ஒன்று சேருவதற்கான சூழல் அமையவில்லை.  

மற்றொரு கடந்தகால காட்சியில், ஷாம் ப்ரியாவை விரும்ப, பூஜா ஷாமை விரும்பினாள். பூஜா ஷாமை விரும்புவது ப்ரியாவிற்கு தெரியவர, தன்னை காதலித்த ஷாமை நிராகரித்துவிட்டாள்.  

இப்போது நிகழ்காலத்தில், அனைவரும் இமான் திருமண விழாவில் காத்திருக்க, பூஜா வந்து சேர்ந்தாள். விளையாட்டு பிள்ளையாக இருந்த பூஜா, அடிப்படையில் மாறி பக்குவமான பெண்ணாக இருந்தாள். தான் இத்தனை நாட்களாக பூஜாவுடன் இருப்பதை தவறவிட்டுவிட்டோம் என்று கருதினான் ஷாம். இமான் திருமணம் நன்றாக முடிய, மறுநாள் பூஜா அமெரிக்காவிற்கு கிளம்புவதிற்குள் தான் கல்லூரி நாட்களில் கொடுக்கத்தவறிய காதலர் அட்டையை ஷாமிடம் கொடுத்தாள் பூஜா. தனக்கு ஏற்றவள் ப்ரியா இல்லை, பூஜா தான் என்று ஷாம் பூஜாவின் காதலை ஏற்றுக்கொள்ள படம் நிறைவுபெறுகிறது.  

## இசை
இத்திரைப்படத்தின் இசையமைப்பாளர் ஹாரிஸ் ஜெயராஜ் ஆவார். வைரமுத்து, பா. விஜய் இப்படத்தின் பாடல்களை எழுதினர்.  
| 1 | என்னை பந்தாட | வைரமுத்து |  |
| --- | --- | --- | --- |
| 2 | கனவுகள் | பா. விஜய் |  |
| 3 | ஓ மனமே | வைரமுத்து |  |
| 4 | மழை மழை | வைரமுத்து |  |
| 5 | தோ தோ | வைரமுத்து |  |
| 6 | லேகோ லைமா | பா.விஜய் | } |

## தயாரிப்பு
இத்திரைப்படத்தில் உள்ள 5 பாடல்களுக்கும் ராஜு சுந்தரம் நடனம் அமைத்தார். அதில் நியூஸிலாந்தில் எடுத்த ஒரு பாடலும் அடங்கும்.
# அறுவடை நாள் (திரைப்படம்)


**அறுவடை நாள்** (Aruvadai Naal) 1986 இல் வெளிவந்த தமிழ் காதல் திரைப்படமாகும். ஜி. எம். குமார் இத்திரைப்படத்தை இயக்கியிருந்தார். பிரபு மற்றும் பல்லவி ஆகியோர் முன்னணிக் கதாபாத்திரங்களில் நடித்துள்ளனர். ரீ. மனோகர், சாந்தி நாராயணசாமி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1986 நவம்பர் 1 இல் வெளியிடப்பட்டுள்ளது. இத்திரைப்படம் *முவ்வே கோவலுடு* எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.  

## கதைச்சுருக்கம்
நிர்மலா (பல்லவி) அனாதை கிறிஸ்தவ பெண். ஒரு கன்னியாஸ்திரியாக வருவதையே இலட்சியமாக கொண்டவள். ஒரு கன்னியாஸ்திரி மடம் ஒன்றில் அவள் வசித்து வந்தாள். பின்னர் அவள் ஒரு கன்னியாஸ்திரியாக வரும் பொருட்டு கிராமமொன்றில் உள்ள கன்னியாஸ்திரி மடத்திற்கு அனுப்பப்படுகிறாள். அங்கு அவள் தேவாலய போதகர் வின்சென்ட் பார்க்கர் சூசையிடம் (ராம்குமார் கணேசன்) சேர்கிறாள். மேலும் அவள் கன்னியாஸ்திரியாக வரும் வரை தாதியாகவும் வேலை செய்கிறாள்.  

பிறகு அவள் முத்துவேலை (பிரபு) சந்திக்கிறாள். முத்துவேல் அப்பாவியான மனிதன். இருவரும் ஒருவரை ஒருவர் காதல் கொள்கின்றனர். முத்துவேலின் தந்தை ரத்னவேல் (ஆர். பி. விஸ்வம்) அவன்மீது பாசம் காட்டாமல் ஒரு வேலைக்காரன் போலவ நடத்துகிறார். ஆனால் அவனின் தாய் வடிவு (வடிவுக்கரசி) முத்துவேலின் மீது அளவு கடந்த பாசம் வைத்திருக்கிறார். முத்துவுக்கும் அவனின் மைத்துனியுடன் திருமணத்திற்கு ஏற்பாடு செய்யும் போது அவர்களின் காதல் பற்றி தெரியவருகிறது. இவர்களின் காதல் திருமனத்திற்கு போதகர் வின்சென்ட் பார்க்கர் சூசை ஆதரவு தெரிவிக்கிறார். அதேசமயம் ரத்தினவேல் ராஜலட்சுமியின் (ராசி) பூப்புனித நீராட்டு விழாவிற்கு ஏற்பாடு செய்கிறார். அவள் முத்துவேலின் முறைப்பெண், என்பதால் அவளுக்கு மாமனான முத்தவேல் மாலை அணிவிக்க வேண்டும். இந்த சடங்கின்போது முத்துவேல் அணிவிக்கும் மாலையில் தாலியை மறைவாக கோர்த்து வைகப்படுகிறது. இதை அறியாத முத்துவேல் மாலையை அணிவிக்கும் போது தாலியும் கழுத்தில் விழுகிறது. சூசை பொலிசில் ரத்தினவேலின் மீது போலிஸில் முறைப்பாடு செய்வதோடு அது மீளவும் பெறப்பட்டது. இதன்பின்னர் என்ன நடக்கிறது என்பதுதான் மீதிக்கதை.  

## நடிகர்கள்
- பிரபு - முத்துவேல்
- பல்லவி - நிர்மலா
- ராம்குமார் கணேசன் - வின்சென்ட் பார்க்கர் சூசை
- ஆர். பி. விஸ்வம் - ரத்தினவேல்
- வடிவுக்கரசி - வடிவு
- ராசி - ராஜலட்சுமி
- சதியஜித்
- குமரிமுத்து - லொதா
- உசிலைமணி
- லிவிங்ஸ்டன்
- ராஜ் கபூர் - காவல் அதிகாரி
- 
## இசை
இத்திரைப்படத்திற்கு இசைஞானி இளையராஜா இசையமைத்திருந்தார். 1986 இல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கங்கை அமரன் எழுதியிருந்தார்.
# 2019 தமிழ்நாடு அரசு ஊழியர்கள் - ஆசிரியர்கள் வேலைநிறுத்தப் போராட்டம்

**அரசு ஊழியர்கள் மற்றும் ஆசிரியர்கள் சங்கங்களின் கூட்டமைப்பினர்** (**ஜாக்டோ-ஜியோ**) புதிய ஓய்வூதியத் திட்டத்தை கைவிட்டு, பழைய பழைய ஓய்வூதியத் திட்டத்தை மீண்டும் நடைமுறைப்படுத்த கோருதல், 7 ஆவது ஊதியக் குழுவின்படி பரிந்துரைப்படி 1 சனவரி, 2016 முதல் 21 மாத சம்பள உயர்வு நிலுவைத் தொகையை வழங்குதல், சிறப்பு காலமுறை ஊதியம், தொகுப்பூதியம், மதிப்பூதியம் ஆகியவற்றை வழங்குவதை நிறுத்திவிட்டு, அனைவருக்கும் வரையறுக்கப்பட்ட காலமுறை ஊதியம் வழங்க வேண்டுதல், மத்திய அரசில் உள்ள இடைநிலை ஆசிரியர்களுக்கு வழங்குவதற்கு இணையான சம்பளத்தைத் மாநில அரசின் இடைநிலை ஆசிரியர்களுக்கும் வழங்கக் கோருதல் உள்ளிட்ட 9 அம்ச கோரிக்கைகளை, தமிழக அரசு நிறைவேற்றிட வலியுறுத்தி 22 சனவரி 2019 முதல் 30 சனவரி 2019 வரை 9 நாட்கள் தமிழகம் முழுவதும் நடைபெற்ற வேலை நிறுத்தப் போராட்டம் ஆகும்.  

தமிழக அரசு தனது நிதிநிலைமையைக் காரணம் காட்டி, இப்போராட்டத்தினரின் கோரிக்கைகளை அரசு ஏற்க இணங்காததால், 30 சனவரி 2019 அன்று போராட்டத்தைப் திரும்பப் பெற்று அனைத்து போராட்டத்தினரும் பணிக்குத் திரும்பினர்.  

## போராட்டத்தின் போக்குகள்
மாவட்டங்கள் முழுவதும் போராடிய ஆயிரக்கணக்கான அரசு ஊழியர்கள் - ஆசிரியர்கள் கைது செய்யப்பட்டனர். மேலும் நூற்றுக்கணக்கான ஆசிரியர்கள் தற்காலிக பணியிடை நீக்கம் செய்யப்பட்டனர்.  

போராட்டத்தின் 8 ஆவது நாளன்று, அரசு ஊழியர்கள் - ஆசிரியர்கள் பணியில் சேராவிட்டால், அவர்களது பணியிடங்கள் காலியானதாக அறிவிக்கப்படுமென்று அறிவிக்கப்பட்டிருந்த நிலையில் பெரும்பாலான ஆசிரியர்கள், போராட்டத்தை கைவிட்டு பணியில் இணைந்தனர். மக்கள் நலனைக் கருத்தில் கொண்டு, ஆசிரியர் - அரசு ஊழியர் சங்கங்கள் தங்கள் போராட்டங்களைக் கைவிட வேண்டுமென முதலமைச்சர் எடப்பாடி க. பழனிசாமியும் கோரிக்கைவிடுத்தார்.  

இந்நிலையில், 29 சனவரி 2019 அன்று பெரும்பாலான அரசு ஊழியர்கள் பணிக்குத் திரும்பினர். மேல்நிலை, உயர்நிலை ஆசிரியர்களில் 99 சதவீதத்தினரும், இடைநிலை ஆசிரியர்களில் 95 சதவீதத்தினரும் பணிக்குத் திரும்பியதாக பள்ளிக் கல்வித் துறையின் இயக்குநர் தெரிவித்தார்.  

இதையடுத்து, வேலைநிறுத்தப் போராட்டத்தைத் தொடர்வதன் சாத்தியம் குறித்து ஜாக்டோ - ஜியோ அமைப்பைச் சேர்ந்தவர்கள் சென்னையில் 29 சனவரி, 2019 அன்று (புதன்கிழமை) கூடி நடத்திய ஆலோசனைக்குப் பிறகு ஜாக்டோ - ஜியோ கூட்டமைப்பின் ஒருங்கிணைப்பாளர், மாணவர்கள் நலன் கருதியும், பெற்றோரின் கவலைகளைப் புரிந்துகொண்டும், நீதிபதிகள் சொன்ன ஆலோசனைகளை ஏற்றும் முதல்வர் உள்ளிட்ட பல்வேறு அரசியல் கட்சியினரின் கோரிக்கைகளைக் கருத்தில் கொண்டும் வேலை நிறுத்தத்தைத் தற்காலிகமாக கைவிடுகிறோம் என்று தெரிவித்தார்.  

## இதனையும் காண்க
- பழைய ஓய்வூதியத் திட்டம்
- புதிய ஓய்வூதியத் திட்டம்
# 2-எக்சனால்



**2-எக்சனால்** (*2-Hexanol*) என்பது C<sub>6</sub>H<sub>14</sub>O அல்லது C<sub>6</sub>H<sub>13</sub>OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எக்சேன்–2-ஆல் என்று ஐயுபிஏசி முறையில் இச்சேர்மம் அழைக்கப்படுகிறது. ஆறு கார்பன் அணுக்களைக் கொண்டுள்ள இந்த ஆல்க்ககாலில் OH தொகுதியானது இரண்டாவது கார்பன் அணுவுடன் இனைந்துள்ளது. எக்சேன்–1-ஆல், எக்சேன்–3-ஆல் போன்ற பிற எக்சனால் மாற்றியன்கள் காணப்படுகின்றன. நாற்தொகுதி மையத்துடன் படியா மூலக்கூறு வகையாக இருப்பதால் ஆடி எதிர் வேற்றுருக்கள் உண்டு
# போர்னைல் அசிட்டேட்டு



**போர்னைல் அசிட்டேட்டு** (*Bornyl acetate*) என்பது C<sub>12</sub>H<sub>20</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் மூலக்கூற்று எடை 196.29 கி/மோல் ஆகும். போர்னியாலின் அசிட்டேட்டு எசுத்தர் என்று இச்சேர்மம் வகைப்படுத்தப்படுகிறது. உணவுக் கூட்டுப்பொருள் , நறுமணச்சுவை முகவர், வாசனையளிக்கும் முகவர் என்ற பண்புகளில் இச்சேர்மம் பயன்படுத்தப்படுகிறது.  

பினாசியே குடும்பத்தைச் சேர்ந்த பைன் மருத்துவ எண்ணெயின் பகுதிக்கூறாகவும் அதன் வாசனைக்கு காரணமாகவும் போர்னைல் அசிட்டேட்டு உள்ளது .
# பீனைல் அசிட்டேட்டு



**பீனைல் அசிட்டேட்டு** (*Phenyl acetate*) என்பது C<sub>8</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனால் மற்றும் அசிட்டைல் குளோரைடின் எசுத்தராக இச்சேர்மம் கருதப்படுகிறது. ஆசுபிரினை கார்பாக்சில் நீக்கம் செய்தும், பீனாலை அசிட்டிக் நீரிலியுடன் வினைபுரியச் செய்தும் பீனைல் அசிட்டேட்டைத் தயாரிக்கலாம்.  

பீனைல் அசிட்டேட்டை சோப்பாக்குதல் செயல்முறை வழியாக பீனால் மற்றும் அசிட்டேட்டு உப்பாகப் பிரிக்கலாம். இதற்கு பீனைல் அசிட்டேட்டுடன் சோடியம் ஐதராக்சைடு போன்ற வலிமையான காரத்தைச் சேர்த்து சூடாக்க வேண்டும். வினையில் உருவாகும் விளைபொருட்களை வெப்பப்படுத்தியும் சுண்ணமாக்கம் செய்தும் அல்லது வெப்பப்படுத்தியும் வடிகட்டியும் பிரித்துக் கொள்ளலாம்.
# எலிச்சூரை



**எலிச்சூரை** (*Auxis thazard*) என்பது சூரை வகையைச் சேர்ந்த மீனினமாகும். இவை உலகம் முழுவதும் உள்ள வெப்பவலயக் கடற்பகுதிகளில் காணப்படுகின்றன. இவை மனிதர்களால் உணவுக்காகப் பிடிக்கப்படுகின்றன.  

எலிச்சூரை மீன்கள் 50 முதல் 65 மில்லி மீட்டர்கள் நீளம் வரை வளரக்கூடியவை ஆகும். இவை நீளமான உடலும் கூர்மையான தலையும் கொண்டவை. இவற்றின் சிறிய பற்கள் கூம்பு வடிவில் இருக்கும்.
# மாசி (திரைப்படம்)


***மாசி*** 2012 இல் வெளிவந்த தமிழ் அதிரடித் திரைப்படம் ஆகும்.  

இதனை கிச்சா இயக்கியுள்ளார். 2012 இல் மார்ச் 16 அன்று இத்திரைப்படம் வெளியானது.  

## நடிகர்கள்
- அர்ஜுன் மாசிலாமணி
- அர்ச்சனா குப்தா
- ஹேமா
- பிரதீப் ரவட் நாகா
- கோட்டா சீனிவாச ராவ் பரமசிவம்
- பொன்னம்பலம் நந்தா
- கலைராணி மாசிலாமணி தாய்
- தெலுங்கானா சகுந்தலா
- பாலா சிங்
- கௌதம் சுந்தர்ராஜன்
- சந்தான பாரதி
- மயில்சாமி (நடிகர்)

## ஆதாரங்கள்
# அர்ச்சனா குப்தா



**அர்ச்சனா குப்தா** (Archana Gupta) 1990 ஆம் ஆண்டு மார்ச் மாதம் 1 அன்று பிறந்துள்ள இவர் ஒரு இந்தியாவின் விளம்பர நடிகை மற்றும் திரைப்பட நடிகையாவார். இவர் மகாராஷ்டிர மாநிலம் மும்பையின் வெளிப்பகுதியைச் சார்ந்தவர் ஆவார். இவர் தமிழ், கன்னடம், மலையாளம், தெலுங்கு மற்றும் உருசியா மொழிகளின் திரைப்படங்களிலும் நடித்துள்ளார்.  

அவர் பல்வேறு மேடை நிகழ்ச்சிகளில் பங்கேற்றுள்ளார், மேலும் அவர் பல பொருட்களுக்கு மற்றும் பல நிறுவனங்களின் தயாரிப்புகளின் விளம்பரங்களை பிரபலப்படுத்தும் நடிகை ஆவார்.  

## சொந்த வாழ்க்கை
நடிப்பு மற்றும் நடனத்திற்கான ஆசை, மிகச் சிறிய வயதில் அர்சனாவை இந்த தொழிற்துறைக்கு இழுத்துச் சென்றது. இவர்  
தெலுங்கு படமான "ஆனந்தமைன மனசுலோ" என்ற படத்தில் அறிமுகமானார். ரஷ்ய படங்கள் உட்பட பலத் திரைப்படங்களில் அர்ச்சனா நடித்துள்ளார்.  

அர்ச்சனா ஆக்ராவில் பிறந்தார், பின்னர் மும்பை சென்று ஒரு விளம்பர நடிகையாகவும் , திரைப்பட நடிகையாகவும் தனது தொழில் வாழ்க்கையை அமைத்துக் கொண்டார். அவருடைய சகோதரி வந்தனா குப்தே என்பவரும் திரைப்பட நடிகை ஆவார்.  

## தொழில்
அர்ச்சனா தனது திரை வாழ்க்கையை தெலுங்குத் திரைப்படமான "ஆனந்தமைன மனசுலோ" என்ற படத்தின் மூலம் ஆரம்பித்தார்.  

2009இல் கன்னட மொழியில் வெளிவந்த "சர்க்கஸ்" என்ற திரைப்படத்தின் மூலம் கன்னடத் திரைப்படத்துறையில் நுழைந்தார். அத்திரைப்படத்தில் இவருக்கு இணையாக நடிகர் கணேஷ் நடித்திருந்தார். இது 2009 ஜனவரி மத்தியில் வெளியிடப்பட்டது. அதைத் தொடர்ந்து கன்னடப் படங்களான "லிஃப்ட் கோட்லா", "கார்த்திக்" மற்றும் "அச்சு மெட்சு" போன்ற படங்களிலும் தொடர்ந்து நடித்தார் .  

2013இல் அர்ச்சனா, "ரஸ்புதின்" , "கேங் ஓவர்" மற்றும் "காஞ்சி" போன்ற மலையாளத் திரைப்படங்களிலும் நடித்துள்ளார்.  

## திரைப்பட வரலாறு
| வருடம் | படம் | பாத்திரம் | மொழி | குறிப்பு |
| --- | --- | --- | --- | --- |
| 2008 | *ஆனந்தமைன மனசுலோ* | பிந்து | தெலுங்கு |  |
| ''சான்ச்சா" | சாக்கோரி | இந்தி | கலை படம் |  |
| *இருவர் உள்ளம் (1963 திரைப்படம்)* | சாம்பவி | தமிழ் |  |  |
| *ராஜா வாஸ்கா* | ருஷ்யன் |  |  |  |
| 2018 | ஏக் பெடுக்கே ஆத்மி கி அஃப்ரா ராட்டின் | கோமதி | இந்தி |  |
| மீ டூ | இந்தி | குறும் படம் | } |  |
# உதயணன் வாசவதத்தா


**உதயணன் வாசவதத்தா **(*Udayanan Vasavadatta*) என்பது 1947-ல் தமிழ் மொழியில் வெளிவந்தத் திரைப்பட்மாகும். டி. ஆர். ரகுநாத் இதை இயக்கிய இப்படத்தில் ஜி. என். பாலசுப்பிரமணியம், வசுந்தரா தேவி எம். எஸ். சரோஜா ஆகியோர் முன்னனி பாத்திரங்களில் நடித்திருந்தனர். இவர்களுடன் டி. பாலசுப்பிரமணியம், கே. சாரங்கபாணி, காளி என். ரத்னம் ஆகியோர் துணைப்பாத்திரங்களில் தோன்றினர்.  

## கதை
வத்ச நாட்டு அரசன் உதயணன் (ஜி. என். பாலசுப்பிரமணியம்) வாசவதத்தையை (வசுந்தரா தேவி) கண்டு இருவரும் காதலில் விழுகிறார்கள். உதயணனுக்கு ஒரு தெய்வீக யானையை இந்திரன் பரிசாக அளிக்கிறார். உதயணன் செய்த தவறால் அந்த யானை அவரை விட்டுச் சென்றுவிடுகிறது. வாசவதத்தையை அவ்வூரிலேயே விட்டுவிட்டு உதயணன் யானையைத் தேடி அலைகிறார். வாசவதத்தை அந்த இராச்சியத்தில் வேறொரு பெயரில் இசையும், நடனமும் கற்றுக் கொடுக்கிறார். இதற்கிடையில் மரகதக்கல்லில் செய்யபட்ட போலி யானையைக் காட்டி உதயணனை வரவழைத்து எதிரி நாட்டு அரசன் ஒருவன் கைது செய்கிறான். மேலும் இவரது நாட்டையும் கைப்பற்றுகிறான். பல சோதனைகளைக் கடந்து தனது எதிரிகளை வெற்றி கொண்டு, வாசவதத்தையை எப்படி உதயணன் எப்படி கைப்பிடிக்கிறார் என்பதே கதை.  

## நடிப்பு
பிலிம் நியூஸ் ஆனந்தன் அவர்களின் தகவல் தொகுப்பு மற்றும் தி இந்து நாளேடுகளின் தொகுப்பிலிருந்து எடுக்கப்பட்டது.  

ஜி. என். பாலசுப்பிரமணியம் - உதயணன்  

வசுந்தரா தேவி - வாசவதத்தை  

எம். எஸ். சரோஜா  

டி. பாலசுப்பிரமணியம்  

கே. சாரங்கபாணி  

காளி என். ரத்னம்  

சி. டி. ராஜகந்தம்  

என். கிருஷ்ணமூர்த்தி  

பி. எஸ். வீரப்பா  

டி. கே. சம்பங்கி  

எம். வி. மணி  

கொளத்து மணி  

டி. டி. அரசு  

வி. நடராஜ ஐய்யர்  

கே. என் .கமலம்  

கே. என் .ராஜம்  

என். நாகசுப்ரமண்யம்  

## தயாரிப்பு
ஆர். எம். ராமனாதன் அவர்கள் உமா பிக்சர்ஸ் சார்பில் இப்படத்தை தயரித்துள்ளார். முதலில் தியாகராஜ பாகவதர் உதயணன் பாத்திரத்தில் நடிப்பதாக இருந்தது. அவரை வைத்து ஒரு சில காட்சிகளும், பாடல்களும் படமாக்கப்பட்டன. பின்னர் பாகவதர் லட்சுமிகாந்தன் கொலை வழக்கு, காரணமாக கைது செய்யபட்டார். இதனால் அவர் நடித்த காட்சிகளை நீக்கிவிட்டு அவருக்கு பதிலாக ஜி. என். பாலசுப்பிரமணியத்தை நாயகனாக்கி படம் எடுக்கபட்டது.  

ஒளிபதிவை மார்கசு பர்ட்லி மேற்கொண்டுள்ளார். நடனம் வி. பி. ராமையா பிள்ளை மற்றும் காமினி குமார் சின்ஹா  

## ஒலித்தொகுப்பு
இதன் இசை சி. ஆர். சுப்பராமன் , பாபநாசம் சிவன் மற்றும் பாடல்களை கம்பதாசன் எழுதியுள்ளனர். ஜி. என். பாலசுப்பிரமணியம் மற்றும் வசுந்தரா தேவி ஆகியோர் பாடல்களை பாடியுள்ளனர் .  

## விமர்சனம்
ஜி. என். பாலசுப்பிரமணியத்தின் பாடல்களும், வசுந்தரா தேவியின் நடனமும் மிகவும் அற்புதமாக இருக்கிறது என தி இந்து நாளேட்டில் ராண்டார் கை எழுதுகிறார். ஆனால், இப்படம் சரியான வசூலைத் தரவில்லை.
# எஸ். ஆர். பிரபாகரன்


**எஸ். ஆர். பிரபாகரன்** (*S. R. Prabhakaran*) என்பவர் இந்தியத் திரைப்பட இயக்குநர் ஆவார். இவர் தமிழ்த் திரைப்படத்துறையில் சுந்தர பாண்டியன் என்ற திரைப்படத்தினை இயக்கியதன் மூலமாக அறியப்படுகிறார்.  

## தொழில்
2012 இல் சுந்தர பாண்டியன் திரைப்படத்தினை இயக்குநர் சசிக்குமாரை நாயகனாக வைத்து இயக்கினார். அப்படத்தில் லட்சுமி மேனன், சௌந்தரராஜா, விஜய் சேதுபதி, சூரி ஆகியோர் முக்கிய வேடத்தில் நடித்திருந்தனர். 14 செப்டம்பர் 2012 இல் வெளிவந்த அத்திரைப்படம் நல்ல வரவேற்பைப் பெற்றது.. கன்னடம் மற்றும் தெலுங்கில் இப்படம் மறு ஆக்கம் செய்யப்பட்டது.  

## குடும்பம்
பிரபாகரன் தமிழ்நாடு மாநிலம் மதுரையில் 14 ஜூலை 1975ல் பிறந்தவர். இவரது பெற்றோர் கே. பி. சூலி ராமு மற்றும் எஸ். இராஜலட்சுமி ஆவார். இவர் அறிவியல் திரைப்படத்தில் பட்டையப் படிப்பு முடித்துள்ளார். திவ்யா என்பவரை 14 ஜூலை 2013ல் திருமணம் செய்து கொண்டார். இவர்களுக்கு விசால் என்ற மகன் உள்ளார்.  

## திரைப்படங்கள்
| ஆண்டு | திரைப்படம் | மொழி | நடிகர்கள் | குறிப்புகள் | தயாரிப்பு |
| --- | --- | --- | --- | --- | --- |
| 2012 | *சுந்தர பாண்டியன் (திரைப்படம்)* | தமிழ் | சசிக்குமார், லட்சுமி மேனன், விஜய் சேதுபதி, சூரி, | இயக்குநர் , கதை, திரைக்கதை, கலந்துரையாடல் | கம்பேனி தயாரிப்பு. |
| 2013 | *ராஜா ஹுலி* | கன்னடம் | யாஸ், மேகனா ராஜ் சரண் ராஜ் | கதை, எழுத்து |  |
| 2014 | *இது கதிர்வேலன் காதல்* | தமிழ் | உதயநிதி ஸ்டாலின், நயன்தாரா, சந்தானம், சரண்யா பொன்வண்ணன் | இயக்குநர் , கதை, திரைக்கதை, கலந்துரையாடல் | ரெட் ஜெயன்ட் திரைப்படங்கள் . |
| 2016 | *ஸ்பீடுனூடு* | தெலுங்கு | பெல்லம்கொண்டா ஸ்ரீனிவாஸ், சொனரிக்கா பாடோரியா பிரகாஷ் ராஜ் | கதை, எழுத்து |  |
| 2017 | *சத்ரியன்* | தமிழ் | விக்ரம் பிரபு, மஞ்சிமா மோகன், கவின் (நடிகர்) , சரத் ​​லோக்தாஸ்வா, தாரா | இயக்கம் , கதை, திரைக்கதை, கலந்துரையாடல் | சத்ய சோதி திரைப்படங்கள் |
| 2018 | *கொம்பு வைச்ச சிங்கம்டா* | தமிழ் | சசிக்குமார் | இயக்கம் | ராடன் நிறுவனம் |

## விருதுகள் வென்றது மற்றும் பரிந்துரைக்கப்பட்டது
| ஆண்டு | திரைப்படங்கள் | வகை | விருது | வெற்றி தோல்வி |
| --- | --- | --- | --- | --- |
| 2012 | *சுந்தர பாண்டியன் (திரைப்படம்)* | சிறந்த கதை எழுதுனர் | தமிழ்நாடு மாநில விருது | வெற்றி |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | ஜெயா தொலைக்காட்சி | வெற்றி |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | ராஜ் தொலைக்காட்சியின் முதல் மூவர் விருது | வெற்றி |
| 2012 | *சுந்தர பாண்டியன் (திரைப்படம்)* | சிறந்த இயக்குநர் | பிலிம்பேர் | பரிந்துரைக்கப்பட்டது |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | தென்னிந்திய சர்வதேசத் திரைப்பட விருதுகள் | பரிந்துரைக்கப்பட்டது |
| 2012 | *சுந்தர பாண்டியன் (திரைப்படம்)* | சிறந்த புதுமுக இயக்குநர் | விஜய் விருதுகள் | பரிந்துரைக்கப்பட்டது |
# திரைக்கதை ஆசிரியர்


**திரைக்கதை ஆசிரியர்** என்பவர் மக்கள் ஊடகமான திரைப்படங்கள், தொலைக்காட்சி நிகழ்ச்சிகள் நிகழ்படங்கள் போன்றவற்றிக்கு கதை எழுதுபவர்கள் ஆவார்கள். இதற்கென படிக்காமல், சுதந்திரமாக திரைக்கதை எழுதுபவர்கள், முன்னோர்கள் வகுத்த விதிகளை அறிந்து பின் எழுதுபவர்கள் என இரு விதமான திரைக்கதை ஆசிரியர்கள் உள்ளார்கள். ராபர்ட் டௌனி என்பவர் எழுதிய சைனா டவுன் என்ற திரைக்கதை சிறந்த திரைக்கதையாக போற்றப்படுகிறது.  

## விருதுகள்
- சிறந்த திரைக்கதை ஆசிரியருக்கான தேசிய விருது
- 'கேப்டன் பிலிப்ஸ்' திரைக்கதை ஆசிரியர்களுக்கு விருது
- சிறந்த திரைக்கதை ஆசிரியருக்கான கேரளா மாநில விருது
- சிறந்த திரைக்கதை ஆசிரியருக்கான தமிழக மாநில விருது

## இவற்றையும் காண்க
- நாடகாசிரியர்

## ஆதாரங்கள்
# தமிழ்நாடு மாநில விருது

**தமிழ்நாடு மாநில விருது** என்பது பல்வேறு துறை சார்ந்த விருதுகளை தமிழக அரசே தருகின்ற விருதுகளாகும்.  

## தமிழக அரசின் சுதந்திர தின நல் ஆளுமை விருதுகள்
இந்த விருதுகளானது சுதந்திர தினத்தன்று முதல்வரின் கரங்களால் தேர்ந்தெடுத்த நபர்களுக்கு வழங்கப்படுகிறது.  

1. டாக்டர் ஏ. பி. ஜே. அப்துல் கலாம் விருது
1. கல்பனா சாவ்லா விருது - துணிவு மற்றும் சாகச்செயலுக்காக
1. முதலமைச்சரின் நல் ஆளுமை விருதுகள்
1. மாற்றுதிறனாளிகள் நலனுக்கு சேவை புரிந்தோருக்கான விருது
1. மகளிர் நலனுக்காகச் சிறப்பாக தொண்டாற்றிய தொண்டு நிறுவனம் மற்றும் சமூகப் பணியாளர்களுக்கான விருது
1. சிறந்த உள்ளாட்சி அமைப்புக்கான முதல்வர் விருது
1. முதல்வரின் மாநில இளைஞர் விருது
1. கோட்டை அமீர் விருது

## தமிழ்நாடு இலக்கிய விருதுகள்

திருவள்ளுவர் தினத்தன்று தமிழக அரசால் புகழ்பெற்றோருக்கு வழங்கப்படும் விருதாகும். தமிழ் மொழி மற்றும் தமிழ் இலக்கிய வளர்ச்சிக்கு தொண்டு செய்தவர்களுக்கு இவ்விருது வழங்கப்படுகிறது. இவ்விருதானது ஒரு லட்சத்துக்கான காசோலை, ஒரு சவரன் தங்கப்பதக்கம் மற்றும் சான்றிதழ் ஆகியவற்றை உடையது.  

### விருதுகளின் பட்டியல்
- திருவள்ளுவர் விருது
- தந்தை பெரியார் விருது
- அண்ணல் அம்பேத்கார் விருது
- பேரறிஞர் அண்ணா விருது
- மகாகவி பாரதியார் விருது
- பாவேந்தர் பாரதிதாசன் விருது
- தமிழ்த்தென்றல் திருவிக விருது

## இவற்றையும் காண்க

## ஆதாரங்கள்
# முதலமைச்சர் மாநில இளைஞர் விருது

**முதலமைச்சர் மாநில இளைஞர் விருது** என்பது தமிழக அரசு சமூதாயத்தின் வளர்ச்சிக்கு உதவும் இளைஞர்களை கண்டறிந்து தருகின்ற விருதாகும். இதனை 2014 ஜூலை 30 இல் அப்போது தமிழக முதல்வராக இருந்த ஜெயலலிதா சட்டப்பேரவையில் அறிவித்தார்.  

- பதினைந்து முதல் முப்பதைந்து வயது வரையிலான மூன்று ஆண்களுக்கும், மூன்று பெண்களுக்கும் இந்த விருது வழங்கப்படுகிறது.
- இந்த விருதாது சுதந்திர தினத்தன்று வழங்கப்படுகிறது.
- இந்த விருது ரூபாய் 50 ஆயிரம் பணத்திற்கான காசோலையும், பதக்கம் மற்றும் பாராட்டுப்பத்தரம் ஆகியவை கொண்டது.

## விருது பெற்றோர்கள்

### 2016
- க செல்வி (கன்னியாகுமரி மாவட்டம் நாகர்கோவில் பெருவிளையை)
- மாஷா நசீம்
- செல்வி ம. அபர்ணா (மதுரை மாவட்டம் பெத்தானியாபுரம்) ஆகியோர்களுக்கும், ஆண்கள் பிரிவில், திரு.
- ப. ரூபன் சந்தோஷ் (சென்னை எழும்பூர்)
- மு.சி. சரவணகுமார் (மதுரை மாவட்டம் செல்லூர்)
- முகம்மது ரபீக் (திண்டுக்கல் மாவட்டம் பழனி கோதைமங்களம்)

### 2018
- சி. பாஸ்கரன், தேனி
- அ. மகேஷ், கடலூர்
- சு. அஷ்வீதா, திருநெல்வேலி

## ஆதாரங்கள்
# காயத்தரி ஜோஷி


**காயத்ரி ஜோஷி** இந்திய வடிவழகியும் முன்னாள் பாலிவுட் நடிகை<nowiki/>யும் ஆவார். 2004 ஆம் ஆண்டு வெளியான சுவாதேஸ் இவர் நடித்த ஒரே திரைப்படமாகும்.  

## பணி
1999 ஆம் ஆண்டு நடைபெற்ற  ஃபெமினா மிஸ் இந்தியா அழகி போட்டியில் இறுதி ஐந்து போட்டியாளர்களில் ஒருவரான இவர், சோனி எண்டர்டெயின்மெண்ட் அலைவரிசையின் பார்வையாளர்கள் வாக்களிப்பதன் மூலம் முடிசூட்டப்பட்டார். மேலும் ஜப்பானில் 2000 ஆம் ஆண்டு மிஸ் சர்வதேச அழகிப் போட்டியில் இந்தியாவை பிரதிநிதித்துவப்படுத்தத் தேர்ந்தெடுக்கப்பட்டார்.  

அவர் இன்னும் கல்லூரியில் இருந்தபோது, ​​பாம்பே டையிங், பிலிப்ஸ், பாண்ட்ஸ், கோட்ரெஜ், சன்சில் மற்றும் எல்ஜி ஆகியவற்றின் விளம்பரங்களிலும், ஷாருக்கான் உடன் ஹுண்டாய் விளம்பரத்திலும் நடித்தார்.  

## விருதுகள்

- 2005 பாலிவுட் பட விருது, சிறந்த பெண் அறிமுக நடிகை
- 2005 ஸ்டார் ஸ்கீரின் விருது, மிகவும் நம்பிக்கையான புதுமுகம் - பெண், சுவாதேஸ்
- 2005 ஸீ சினி விருது, சிறந்த பெண் அறிமுக நடிகை
- 2005 குளோபல் இந்தியா பட விருது, சிறந்த புதுமுக நடிகை, சுவாதேஸ்
# மேகதூத் விருது

**மேகதூத் விருது** என்பது அஞ்சல்துறையில் சிறப்பாக பணியாற்றியவர்களுக்கு தேசிய அளவிலான விருதாகும். இந்த விருது 1984 ஆம் வருடம் முதல் வழங்கப்பட்டு வருகிறது. இந்த விருது ரூபாய் 50 ஆயிரம் ரொக்கப் பணமும், பாராட்டுப் பத்திரமும் உடையது.  

2018 இல் தமிழகத்தைச் சேர்ந்த வித்யா எஸ்.ஐயர், கே. கணபதி ஆகியோருக்கு இவ்விருது கொடுக்கப்பெற்றது.  

## ஆதாரங்கள்